b'\n_START_ARTICLE_\nSousa Jamba\n_START_SECTION_\nBiografia\n_START_PARAGRAPH_\nLa seva fam\xc3\xadlia donaven suport a la Uni\xc3\xb3 Nacional per a la Independ\xc3\xa8ncia Total d\'Angola (UNITA), que va lluitar amb el MPLA en la Guerra de la Independ\xc3\xa8ncia d\'Angola (1961\xe2\x80\x9375) i despr\xc3\xa9s contra el MPLA en la Guerra Civil angolesa (1975\xe2\x80\x932002). En 1975, amb nom\xc3\xa9s nou anys, va fugir del pa\xc3\xads amb la seva fam\xc3\xadlia fugint de la viol\xc3\xa8ncia posterior a la independ\xc3\xa8ncia, i va viure com a refugiat a Z\xc3\xa0mbia, i despr\xc3\xa9s va marxar a Anglaterra. Jamba ha dit: "Hi havia la sensaci\xc3\xb3 que si eres d\'Unita, havies de sortir del pa\xc3\xads o fugir a la selva, que \xc3\xa9s precisament el que feia la meva fam\xc3\xadlia."_NEWLINE_En 1985 Jamba va tornar a Angola i va treballar com a reporter i traductor per a l\'Ag\xc3\xa8ncia de Not\xc3\xadcies d\'UNITA. En 1986 va anar a estudiar a la Gran Bretanya amb una beca de periodisme i aviat va comen\xc3\xa7ar a escriure per The Spectator. De 1988 a 1991 va fer un postgrau en Estudi de Mitjans a la Universitat de Westminster, Londres. Tamb\xc3\xa9 t\xc3\xa9 un m\xc3\xa0ster en Lideratge i Comunicacions Estrat\xc3\xa8giques a la Seton Hall University a Nova Jersey. Va tornar al seu pa\xc3\xads d\'origen despr\xc3\xa9s de 27 anys d\'exili._NEWLINE_Entre els seus llibre hi ha Patriots (1992), una novel\xc2\xb7la autobiogr\xc3\xa0fica que va rebre molta aclamaci\xc3\xb3 cr\xc3\xadtica. Andrew McKie de The Telegraph va escriure d\'ella: "La novel\xc2\xb7la brillant i terror\xc3\xadfica (i sovint molt divertida) de Sousa Jamba, Patriots, explica la visi\xc3\xb3 d\'un nen sobre la guerra d\'Angola". La segona novel\xc2\xb7la de Jamba, A Lonely Devil, fou publicada en 1993. Ha escrit for\xc3\xa7a per a diaris i peri\xc3\xb2dics, entre ells Granta, The Spectator i New Statesman. Escriu una columna setmanal al diari angol\xc3\xa8s Semanario Angolense. Tamb\xc3\xa9 escriu una columna de lideratge per a la revista de negocis Exame. Actualment viu a Jacksonville (Florida).'